Diari Oficial de la Generalitat Valenciana


Sumari del DOGV 3456, del 17-03-1999 (1999/1789)

ORDRE de 18 de febrer de 1999, de la Conselleria d'Economia, Hisenda i Administració Pública, per la qual s'acorda la mutació demanial de part del conjunt immobiliari situat en l'avinguda de Campanar núm. 32 i altres de València.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3456

Data del DOGV
:   17-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1789


Data del document
:   18-02-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * València
    * cultura regional
    * propietat immobiliària

ORDRE de 18 de febrer de 1999, de la Conselleria d'Economia, Hisenda i Administració Pública, per la qual s'acorda la mutació demanial de part del conjunt immobiliari situat en l'avinguda de Campanar núm. 32 i altres de València. [1999/X1789]
  
Mitjançant Reial Decret 1.081/84, de 29 de febrer, l'Estat va transferir a la Comunitat Valenciana, en matèria de protecció de menors, l'immoble situat en l'avinguda de Campanar núm. 32, de 64.580,57 m2 de superfície, que quedà afectat en la totalitat als fins propis de la Conselleria de Treball i Seguretat Social (avui de Benestar Social).
  
A pesar d'això, la Conselleria de Cultura, Educació i Ciència, des de la data de la transferència, ha utilitzat gran part de l'immoble per al compliment dels seus fins.
  
La Conselleria de Cultura, Educació i Ciència ha proposat l'afectació, als fins propis d'aquesta, del conjunt immobiliari llevat de les parcel·les i construccions gestionades per la Conselleria de Benestar Social, i aquesta última ha prestat conformitat a la distribució proposada.
  
En virtut d'això i d'acord amb les facultats que tinc atribuïdes per l'article 70 de la Llei de Patrimoni de la Generalitat Valenciana,
  
ORDENE
  
Primer
  
Accedir a la mutació demanial de part de l'immoble situat en l'avinguda de Campanar, núm. 32, de València ocupada per la Conselleria de Cultura, Educació i Ciència, que queda afectat, segons els fins als quals està destinat, de la forma següent:
  
A la Conselleria de Benestar Social una part de l'immoble, amb una superfície total de 11.641,25 m2, distribuïda de la forma següent:
  
Residència comarcal de menors "Campanar Xics", amb accés pel carrer de Sant Xavier núm. 2 acc., que ocupa una superfície de 2.615,85 m2.
  
Residència comarcal de menors "Campanar Xiques" i residència maternoinfantil, amb accés per l'avinguda de Campanar núm. 30 i 28 respectivament, que ocupen una superfície total de 5.463,97 m2.
  
Piscina coberta Campanar de la Federació d'Esports Adaptats, amb accés per l'avinguda de Pius XII, s/n, que ocupa una superfície de 3.561,43 m2.
  
A la Conselleria de Cultura, Educació i Ciència: la resta del conjunt immobiliari, amb una superfície total de 52.939,16 m2.
  
La distribució esmentada es reflecteix en el plànol que s'adjunta com a annex d'aquesta ordre.
  
Consta en l'Inventari General de Béns i Drets de la Generalitat Valenciana, amb el número A02/46/250/0103.
  
Segon
  
Que els departaments interessats designen representants perquè firmen l'acta en la qual es reflectisca el canvi de destinació de l'immoble objecte de la present mutació demanial.
  
València, 18 de febrer de 1999
  
El conseller d'Economia, Hisenda i Administració Pública,